|  |  |  |  |
| --- | --- | --- | --- |
| 21.02.2025. |  | Nr. | 37 |

**Par Āfrikas cūku mēra apkarošanas pasākumiem**

Sakarā ar to, ka *(adrese),* dzīvnieku novietnē *(Nr.)* esošām mājas cūkām, kuru *īpašnieks*, pēc Pārtikas drošības, dzīvnieku veselības un vides zinātniskā institūta „BIOR” (*datums* testēšanas pārskata *Nr.)* datiem tika konstatēts Āfrikas cūku mēra vīruss un, lai novērstu draudus slimības izplatībai apkārtējā vidē un iespējamo kaitējumu Latvijas tautsaimniecībai, kā arī, ņemot vērā noteikto karantīnu, pamatojoties uz Administratīvā procesa likuma 55. panta 2. punktu, 62. panta otrās daļas 1. punktu, 63. panta pirmās daļas 2. punktu un Veterinārmedicīnas likuma 28. pantu, 30. pantu un 59. panta 11. punktu, Eiropas Parlamenta un Padomes regulu 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”), Eiropas Komisijas deleģētās regulas 2020/687 (2019. gada 17. decembris), ar ko attiecībā uz noteikumiem par noteiktu sarakstā norādītu slimību profilaksi un kontroli papildina Eiropas Parlamenta un Padomes regulu (ES) 2016/429 II daļu, Eiropas Komisijas īstenošanas regulu 2023/594 (2023.gada 16.marts), ar ko nosaka īpašus slimības kontroles pasākumus attiecībā uz Āfrikas cūku mēri un atceļ īstenošanas regulu 2021/605, un Pārtikas un veterinārā dienesta valsts galvenā pārtikas un veterinārā inspektora *(datums)* rīkojumu *(Nr.)* „Par karantīnas noteikšanu un *ierobežojumiem .. novada .. pagastā*”, nosaku:

1. Karantīnas periodā novietnē *Nr.* un tai pieguļošā teritorijā dzīvnieku *īpašniekam* izpildīt un ievērot šādus nosacījumus **šādus nosacījumus:**

1.1. neradīt šķēršļus cūku nogalināšanai;

1.2. neradīt šķēršļus un ievērot norādījumus cūku līķu iznīcināšanas kārtībai;

1.3. nekavējoties nodot valsts veterinārajam inspektoram cūku izcelsmes bioloģiskos produktus (cūku spermu, olšūnas un embrijus) iznīcināšanai;

1.4. sniegt informāciju valsts veterinārajam inspektoram (turpmāk tekstā – inspektors) par cūku izcelsmes bioloģisko produktu apriti laikposmā no iespējamā slimības ierosinātāja iekļūšanas skartajā punktā līdz ierobežojumu noteikšanai;

1.5. nekavējoties uzrādīt un pēc pieprasījuma nodot inspektoram cūkgaļu (t.sk. mežacūkas), maltu gaļu, gaļas izstrādājumus un cūkgaļu saturošos produktus (turpmāk tekstā – cūkgaļas produkcija);

1.6. sniegt informāciju inspektoram par cūkgaļas produkcijas apriti laikposmā no iespējamā slimības ierosinātāja iekļūšanas skartajā punktā līdz ierobežojumu noteikšanai. Pēc inspektora pieprasījuma atsaukt minētajā laikaposmā apritē laisto cūkgaļas izcelsmes produkciju;

1.7. veikt novietnes sākotnējo dezinfekciju, ievērojot inspektora norādījumus;

1.8. veikt transportlīdzekļu tīrīšanu, mazgāšanu un dezinfekciju, ievērojot inspektora norādījumus;

1.9. nekavējoties veikt grauzēju apkarošanu;

1.10. stingri ievērot personīgās higiēnas pasākumus, ievērojot inspektora norādījumus.

1.11. aizliegts pārvietot cūkas un citu sugu dzīvniekus (govis, aitas, kazas u.c.) no novietnes un uz to;

1.12. aizliegts pārvietot citu sugu dzīvnieku gaļu bez inspektora atļaujas;

1.13. aizliegta citu personu un transportlīdzekļu kustība uz un no novietnes bez inspektora atļaujas;

1.14. veikt novietnes noslēguma dezinfekciju, ievērojot inspektora norādījumus;

1.15. ievērot citus inspektora dotos norādījumus un noteiktos ierobežojumus novietnē.

1. Rīkojums stājas spēkā ar paziņošanas brīdi *īpašniekam* un ir spēkā līdz tā atcelšanai.

Rīkojumu var apstrīdēt viena mēneša laikā no tā spēkā stāšanās dienas, sūdzību iesniedzot Zemkopības ministrijā.

Valsts galvenais pārtikas un veterinārais inspektors

Sagatavotājs\_VUD

Saņēmēju saraksts:

PVD TSV

PVD VUD, PVD PUD